La formació contínua per a treballadors ocupats té per objecte oferir-los una formació que atengui els requeriments de productivitat i competitivitat de les empreses, les necessitats d'adaptació als canvis en el sistema productiu i les possibilitats de promoció professional i desenvolupament personal dels treballadors, de manera que els capaciti per a l'exercici qualificat de les diferents professions i els permeti millorar la seva ocupabilitat.
Volem ajudar-te a que trobis el curs que més s'adeqüi a les teves necessitats
Si actualment estàs treballant (tot i que també hi pots participar si et trobes en situació d'atur), aquí trobaràs cursos d'actualització per millorar les teves competències professionals dirigits directament a tu, a les teves necessitats.
Són cursos amb continguts que poden ser aplicables a més d'un sector, independentment d'en quin estiguis treballant.
Trobaràs cursos dels següents subapartats, com els següents exemples:
Són cursos adreçats a reciclar les teves competències en un sector en concret: Pots trobar cursos dels següents àmbits sectorials:
Potser tens molts anys d'experiència treballant però no tens formació reconeguda al respecte?
Per compensar aquest tipus de mancances, des de l'àmbit laboral es van crear els aquest tipus de documents oficials que acrediten les competències professionals i garanteixen que la persona que l'obté té els coneixements, les habilitats i les aptituds per desenvolupar una activitat laboral d'acord amb les exigències del mercat de treball.
Aquests cursos tenen menys durada que la FP Inicial (CGM o CGS), és formació modulable, capitalitzable i reconeguda a nivell europeu, amb passarel·les per seguir-te formant si t'interessés.
Cada certificat de professionalitat acredita una qualificació professional del Catàleg Nacional de Qualificacions Professionals, encara que, de manera excepcional, pot haver-hi certificats que acreditin només una part de la qualificació.
Tots els certificats de professionalitat inclouen un mòdul de formació pràctica en centres de treball.
La superació d'aquest mòdul de pràctiques és imprescindible per obtenir el certificat de professionalitat, si bé hi ha l'opció d'obtenir l'exempció d'aquest mòdul.
Si estàs a l'atur, t'interessa aquest tipus de formació especialment.
En aquest cas, consulta la web del Servei Català d'Ocupació (SOC).
Com t'hem explicat, les accions formatives subvencionades per Consorci poden estar orientades a l'obtenció d'un certificat de professionalitat o basar-se en una de les especialitats pròpies incloses en el Catàleg d'accions formatives.
El Catàleg s'actualitza periòdicament, amb ajuda dels agents socials i de les entitats expertes en el sector, per tant de donar resposta a les necessitats canviants del mercat laboral.
Són cursos concrets adreçats al teu reciclatge al llarg de la vida.
Quan realitzes formació inclosa dins dels Programes subvencionats pel Consorci, tes dret a rebre, per part del centre de formació, un diploma d'assistència i/o un certificat d'aprofitament.
El certificat d'assistència s'emet sempre i quan hagis assistit al 75 % de les hores lectives, en el cas de la formació presencial, o hagis realitzat un mínim d'un 75 % dels controls d'aprenentatge, en el cas de la formació online (teleformació).
Així mateix, si obtens una avaluació positiva, tindràs dret a un certificat d'aprofitament.
Molts dels nostres cursos, més enllà del certificat d'assistència o aprofitament que t'acabem d'explicar, són conduents a una Certificació Oficial, que ve regulada per norma.
Tenim exemples de tot tipus: Cursos d'Idiomes que responen al MERC (Marc Europeu Comú de les Llengües), TIC de fabricants concrets (com Oracle o MOS) o d'altres més sectorials, com Manipulador de productes fitosanitaris o Operador de plataformes mòbils de personal (PEMP) i molts més.
Pots realitzar cursos totalment subvencionats per tot Catalunya als centres de les nostres entitats beneficiàries o en alguns centres propis del SOC (CIFO)
T'animem a que descobreixis tota l'oferta de cursos que tenim disponibles per tu als nostres cercadors.